1983D0247 — DA — 09.12.1997 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS AFGØRELSE

af 11. maj 1983

om oprettelse af et rådgivende udvalg for Fællesskabets politik med hensyn til træ- og papirindustrien

(83/247/EØF)

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det europæiske økonomiske Fællesskab, og ud fra følgende betragtninger: ud fra følgende betragtninger: En stadig forbedring af levevilkår og beskæftigelsesforhold samt en harmonisk udvikling af medlemsstaternes økonomi er blandt målene for Det europæiske økonomiske Fællesskab; de økonomiske aktiviteter baseret på produktion og industriel oparbejdning af træ kan bidrage til virkeliggørelse af disse mål i betragtning af potentiellet for at udbygge disse aktiviteter og på baggrund af de vanskeligheder, de er ude i for øjeblikket; det er nødvendigt at undersøge og løse disse vanskeligheder, ikke særskilt, men i deres indbyrdes sammenhæng; med henblik herpå og på grundlag af det arbejde, som Kommissionen allerede har udført, herunder meddelelsen til Rådet om det fælles handlingsprogram for træ- og papirindustrien, kan snævre og konstante forbindelser med de pågældende erhvervskredse bidrage til opnåelsen af disse mål; det bedst egnede middel til sådanne forbindelser er ved Kommissionen at oprette et »rådgivende udvalg for Fællesskabets politik vedrørende træ- og papirindustrien«, hvori disse kredse er repræsenteret; det bør endvidere sikres, at udvalget omfatter kvalificerede personer, som kan viderebringe deres tekniske ekspertise og deres kendskab til skovbruget og træindustrien i Fællesskabet — TRUFFET FØLGENDE AFGØRELSE:

▼M1

Artikel 1

Der oprettes under Kommissionen et rådgivende udvalg for Fællesskabets politik for træ- og papirindustrien, i det følgende benævnt »udvalget«. Udvalget består af repræsentanter for træ- og papirindustriens europæiske organisationer.

Artikel 2

Udvalget rådgiver Kommissionen på dennes opfordring eller på eget initiativ om de industrielle aspekter af fællesskabspolitik, som berører træ- og papirindustrien, samt i markedsspørgsmål og andre økonomiske anliggender i forbindelse med træprodukter i Fællesskabet eller efter efterspørgslen på dem.

Artikel 3

Udvalget består af 23 medlemmer:

— fem repræsentanter for skovbrugssektoren

— seks repræsentanter for træindustrien

— seks repræsentanter for papirmasse-, papir- og papfremstillings- og forarbejdningsindustrien

— seks repræsentanter for trykkeri- og forlagsindustrien.

▼B

Artikel 4

Udvalgets medlemmer udnævnes af Kommissionen efter høring af de pågældende erhvervskredse.

▼M1

Artikel 5

Udvalgsmedlemmernes mandatperiode er på to år. Den kan fornyes med Kommissionens godkendelse. Ved toårsperiodens udløb beholder udvalgsmedlemmerne deres plads, indtil de bliver afløst, eller deres mandat er blevet fornyet.

Et medlems mandatperiode ophører inden toårsperiodens udløb ved fratrædelse eller dødsfald.

Medlemmet afløses i resten af mandatprioden efter bestemmelserne i artikel 4.

Medlemshvervet er vederlagsfrit.

Artikel 6

Fortegnelsen over medlemmerne offentliggøres af Kommissionen i De Europæiske Fællesskabers Tidende til orientering.

▼B

Artikel 7

Udvalget har en repræsentant for Kommissionen som formand.

Artikel 8

Formanden kan indbyde enhver person, der har særlig kompetence vedrørende et emne, der er optaget på dagsordenen, til som ekspert at deltage i arbejdet i udvalget eller de i artikel 9 omhandlede arbejdsgrupper.

Eksperterne deltager kun i drøftelsen af det spørgsmål, der har givet anledning til deres tilstedeværelse.

Artikel 9

Udvalget kan nedsætte arbejdsgrupper.

▼M1

Artikel 10

1. Udvalget og arbejdsgrupperne indkaldes af formanden. Udvalget træder sammen ved Kommissionens hovedsæde.

2. Repræsentanter for berørte tjenestegrene inden for Kommissionen deltager i udvalgets og arbejdsgruppernes møder.

▼B

Artikel 11

Drøftelserne i udvalget efterfølges ikke af nogen afstemning.

Når Kommissionen anmoder udvalget om en udtalelse kan den fastsætte en frist for afgivelsen heraf.

Artikel 12

Udvalgets medlemmer må ikke videregive oplysninger, som de har fået kendskab til gennem arbejdet i udvalget eller arbejdsgrupper, såfremt udvalgets formand har gjort dem opmærksom på, at den ønskede udtalelse eller det rejste spørgsmål vedrører en sag af fortrolig karakter, jf. dog traktatens artikel 214.

I sådanne tilfælde deltager kun udvalgets medlemmer og repræsentanterne fra Kommissionen.

Artikel 13

Denne afgørelse træder i kraft på dagen for offentliggørelsen i De Europæiske Fællesskabers Tidende.